CELEX: 62011FN0103
Language: el
Date: 2011-10-11 00:00:00
Title: Υπόθεση F-103/11: Προσφυγή-αγωγή της 11ης Οκτωβρίου 2011 — ZZ κατά ΕΤΕπ

7.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/25
            
         Προσφυγή-αγωγή της 11ης Οκτωβρίου 2011 — ZZ κατά ΕΤΕπ
   (Υπόθεση F-103/11)
   2012/C 6/46
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ZZ (εκπρόσωπος: N. Thieltgen, δικηγόρος)
   
      Καθής-εναγομένη: Ευρωπαϊκή Τράπεζα Επενδύσεων
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως του προέδρου της ΕΤΕπ να μην αναλάβει καμία ενέργεια κατόπιν της διαδικασίας έρευνας όσον αφορά την προβαλλόμενη παρενόχληση της ενδιαφερομένης και να ακυρώσει το τελικό συμπέρασμα της εξεταστικής επιτροπής, καθώς και αίτημα αποζημιώσεως.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει το τελικό συμπέρασμα της εξεταστικής επιτροπής που περιέχεται στην από 11 Ιουλίου 2011 γνώμη της καθόσον δέχεται ότι δεν υπάρχουν πραγματικά περιστατικά ικανά να χαρακτηριστούν ως παρενόχληση έναντι της ενδιαφερομένης·
            
         
               —
            
            
               να ακυρώσει την απόφαση του προέδρου της ΕΤΕπ της 27ης Ιουλίου 2011·
            
         
               —
            
            
               να διαπιστώσει ότι η ίδια ήταν και εξακολουθεί να είναι θύμα παρενοχλήσεως·
            
         
               —
            
            
               να υποχρεώσει την ΕΤΕπ να πάψει την παρενόχλησή της·
            
         
               —
            
            
               να ακυρώσει την απόφαση του προέδρου της ΕΤΕπ της 1ης Σεπτεμβρίου 2011·
            
         
               —
            
            
               να διαπιστώσει την ύπαρξη υπηρεσιακού πταίσματος σε βάρος της ΕΤΕπ·
            
         
               —
            
            
               να διαπιστώσει την ευθύνη της ΕΤΕπ έναντι της προσφεύγουσας όσον αφορά το παράνομο της αποφάσεως του προέδρου της ΕΤΕπ της 27ης Ιουλίου 2011, τα πραγματικά περιστατικά σχετικά με την παρενόχληση της οποίας υπήρξε θύμα, καθώς και τα πταίσματα της ΕΤΕπ·
            
         
               —
            
            
               να υποχρεώσει την ΕΤΕπ να αποκαταστήσει κάθε παρελθούσα και μέλλουσα σωματική βλάβη και υλική ζημία της προσφεύγουσας και να ικανοποιήσει την ηθική βλάβη της που προκύπτουν από το παράνομο της αποφάσεως του προέδρου της ΕΤΕπ της 27ης Ιουλίου 2011, από την ηθική παρενόχληση που υπέστη και από τα υπηρεσιακά πταίσματα της ΕΤΕπ, επί δε της σχετικής αποζημιώσεως να διατάξει τον υπολογισμό τόκων υπερημερίας·
            
         
               —
            
            
               όσον αφορά το παράνομο του εγγράφου του προέδρου της 27ης Ιουλίου 2011:
               
                           —
                        
                        
                           σχετικά με την υλική ζημία λόγω απώλειας αποδοχών: 113 100 ευρώ·
                        
                     
                           —
                        
                        
                           σχετικά με την ικανοποίηση ηθικής βλάβης: 50 000 ευρώ·
                        
                     
         
               —
            
            
               όσον αφορά την ηθική παρενόχληση που υπέστη:
               
                           —
                        
                        
                           σχετικά με την υλική ζημία από απώλεια αποδοχών και παρεμπόδιση της εξελίξεως της επαγγελματικής της σταδιοδρομίας: 132 100 ευρώ·
                        
                     
                           —
                        
                        
                           σχετικά με την ικανοποίηση ηθικής βλάβης: 50,000·
                        
                     
                           —
                        
                        
                           σχετικά με τα έξοδα στα οποία υποβλήθηκε: 13 361,93 ευρώ·
                        
                     
         
               —
            
            
               όσον αφορά τα υπηρεσιακά πταίσματα της ΕΤΕπ:
               
                           —
                        
                        
                           σχετικά με την παράβαση εκ μέρους της ΕΤΕπ των υποχρεώσεων τηρήσεως του απορρήτου και προστασίας δεδομένων: 10 000 ευρώ·
                        
                     
                           —
                        
                        
                           σχετικά με το συμβάν που αφορά την ακρόαση μαρτύρων: 40 000 ευρώ·
                        
                     
         
               —
            
            
               να καταδικάσει την ΕΤΕπ στα δικαστικά έξοδα.